Diari Oficial de la Generalitat Valenciana


Sumari del DOGV 9494, del 21-12-2022 (2022/11763)

RESOLUCIÓ de 4 de juliol de 2022, del president del Comité Econòmic i Social de la Comunitat Valenciana, pel qual es proposa l'aprovació de la relació de llocs de treball.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/11400


Data del document
:   04-07-2022

Organisme emissor
:   Comité Econòmic i Social

Tipus de document
:   Resolució

Descriptors 

:   * Comité Econòmic i Social
    * personal
    * concurs administratiu

RESOLUCIÓ de 4 de juliol de 2022, del president del Comité Econòmic i Social de la Comunitat Valenciana, pel qual es proposa l'aprovació de la relació de llocs de treball. [2022/11842]  
La Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana, estableix en el seu article 29, que el personal del Comité quedarà vinculat a aquest per una relació subjecta al dret laboral. A aquest personal li serà aplicable, quan siga procedent, la normativa de funció pública de la Generalitat o aquella vigent per al personal laboral de la institució.  
L'article 48 del Decret 180/2015, de 16 d'octubre, del Consell, pel qual s'aprova el Reglament d'organització i funcionament del Comité Econòmic i Social de la Comunitat Valenciana disposa que al personal al servei del Comité li serà aplicable el que es disposa en la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana, i normes de desenvolupament. Així mateix, podrà disposar de normativa pròpia en matèria de personal mitjançant la negociació d'un conveni col·lectiu. També s'aplicarà la normativa de funció pública de la Generalitat serà aplicable en els termes establits per l'article 29.1 de la Llei 1/2014, de 28 de febrer, de la Generalitat, del Comité Econòmic i Social de la Comunitat Valenciana.  
I en tot cas, les disposicions de la Llei 10/2010, de 9 de juliol, de la Generalitat, d'ordenació i gestió de la funció pública valenciana, seran d'aplicació supletòria.  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix en el seu article 74, que les administracions públiques estructuraran la seua organització a través de les relacions de llocs de treball. Per part seua, la Llei 10/2010, de 9 de juliol, de la Generalitat, d'ordenació i gestió de la funció pública valenciana preveu en el seu article 42 el contingut mínim que ha d'estructurar les citades relacions de llocs de treball concretament disposa que inclouran:  
a) Número.  
b) Denominació.  
c) Naturalesa jurídica.  
d) Classificació professional en un grup, subgrup o agrupació professional per als llocs funcionarials i en el respectiu grup professional per als llocs laborals.  
e) Retribucions complementàries assignades a aquest.  
f) Forma de provisió.  
g) Adscripció orgànica.  
h) Localitat.  
i) Requisits per a la seua provisió, entre els quals haurà de constar necessàriament el cos, agrupació professional i, en el seu cas, escala corresponent per als llocs funcionarials i la categoria professional per als llocs laborals.  
j) Mèrits, si escau.  
k) Qualsevol altra circumstància rellevant per a la seua provisió en els termes previstos reglamentàriament.  
  
Igualment, el text articulat de l'II Conveni col·lectiu per al personal laboral al servei de l'Administració de la Generalitat Valenciana, publicat en el Diari Oficial de la Generalitat Valenciana de data 12 de juny de 1995, i respecte al qual el Comité es va adherir en data 6 de maig de 1999 configura les relacions de llocs de treball com un instrument tècnic per a l'estructuració de l'organització i l'ordenació i gestió del personal, d'acord amb les necessitats de cada centre o dependència, i en el qual es precisen els requisits per a l'acompliment dels llocs de treball.  
  
L'apartat 6 de l'article 7 del citat conveni col·lectiu estableix que, la creació, supressió o modificació de llocs de treball es realitzarà a través de les relacions de llocs de treball que inclouran, la denominació de cada lloc i característiques essencials, les retribucions complementàries que els corresponguen, els requisits exigits per al seu acompliment i els mèrits preferents.  
En aquesta mateixa línia s'expressa l'Acord d'empresa per al personal laboral al servei del Comité Econòmic i Social de la Comunitat Valenciana subscrit el dia 2 de febrer de 2007.  
Igualment estableix que les relacions de llocs de treball han de ser objecte de negociació prèvia amb els sindicats i han de ser publicades en el DOGV igual que les seues modificacions.  
Publicada l'última relació de llocs de treball del Comité Econòmic i Social de la Comunitat Valenciana, de conformitat amb l'aprovat per la Junta Directiva del Comité Econòmic i Social de la Comunitat Valenciana celebrada el 18 de juny de 2018 i ratificat pel Ple d'aquest, celebrat el 28 de juny de 2018, es publica la relació de llocs de treball del Comité Econòmic i Social de la Comunitat Valenciana (DOGV 8454, 31.12.2018), es fa necessària, d'acord amb la normativa vigent, la publicació de la relació de llocs actualitzada.  
  
Ateses les previsions de l'article 37 del text refós de l'Estatut Bàsic de l'Empleat Públic, així com de l'article 154 de la Llei 10/2010, de 9 de juliol, d'ordenació i gestió de la funció pública valenciana, la relació de llocs de treball del Comité Econòmic i Social va ser aprovada per la junta directiva en data 22 de juny de 2022, ratificada pel Ple d'aquest, el dia 4 de juliol de 2022.  
Per tot el que es disposa anteriorment, i en compliment de l'article 48 del Decret 180/2015, de 16 d'octubre, del Consell, pel qual s'aprova el Reglament d'organització i funcionament del Comité Econòmic i Social de la Comunitat Valenciana, es resol:  
  
Primer  
Publicar en el Diari Oficial de la Generalitat Valenciana la relació de llocs de treball que figura en l'annex de la present resolució.  
  
Segon  
La present resolució tindrà efectivitat des de l'endemà de la publicació.  
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia. No obstant això, potestativament es podrà interposar recurs de reposició en el termini d'un mes, a comptar des de l'endemà de la seua publicació, davant el mateix òrgan que ha dictat l'acte contra el qual es recorre,.  
  
Castelló de la Plana, 4 de juliol de 2022.- El president del Comité Econòmic i Social de la Comunitat Valenciana: Arturo León López.